|  |
| --- |
| **ΣΩΜΑΤΕΙΟ ΕΡΓΑΖΟΜΕΝΩΝ «Ο ΙΠΠΟΚΡΑΤΗΣ»**  **ΓΕΝΙΚΟΥ ΠΕΡΙΦΕΡΕΙΑΚΟΥ ΚΡΑΤΙΚΟΥ ΝΟΣΟΚΟΜΕΙΟΥ ΠΑΤΡΩΝ «Ο ΑΓ. ΑΝΔΡΕΑΣ»**  **ΤΑΧ. Δ/ΝΣΗ: ΤΣΕΡΤΙΔΟΥ 1 Τ.Κ.26335 ΤΗΛ.: 2613601987 FAX.:2613601986**  **E-MAIL:**[**Somippok@otenet.gr**](mailto:Somippok@otenet.gr) [**http://www.somippok.blogspot.com**](http://www.somippok.blogspot.com/)  **ΑΡΙΘΜ. ΕΓΚΡ. 117/85** |

**Αριθμ. Πρωτ:** 20 **ΠΡΟΣ:** Yπουργό Υγείας κ.Γεωργιάδη Άδωνι

**Πάτρα:** 28.1.24 **ΚΟΙΝ:** - Διοικητή 6ης ΥΠε κ. Καρβέλη Ιωάννη

-ΠΟΕΔΗΝ

**Θέμα:** «Ανάκληση της απόφασης του Υπουργείου Υγείας σχετικά με την αναστολή λειτουργίας του Βηματοδοτικού Κέντρου στο Νοσοκομείο μας».

Μετά την **κατάργηση της θέσης του Αν. Διοικητή** έρχεται τώρα και δεύτερο χτύπημα υποβάθμισης του Νοσοκομείου μας με απόφαση του Υπουργείου Υγείας περί **αναστολής λειτουργίας του Βηματοδοτικού Κέντρου** στο Νοσοκομείο μας .

Η συνταξιοδότηση του ενός καρδιολόγου είναι γνωστή εδώ και καιρό και θα μπορούσε να είχε προβλεφθεί και να καλυφθεί χωρίς να δημιουργηθεί κανένα πρόβλημα. Παραταύτα ο ίδιος καρδιολόγος από τον περασμένο Οκτώβριο με δελτίο παροχής υπηρεσιών εργάζεται στο Νοσοκομείο μας , στο **Βηματοδοτικό Κέντρο** , όμως από τον Δεκέμβριο του 2023 το **Βηματοδοτικό Κέντρο** έπαψε να θεωρείται πιστοποιημένο και ανεστάλη η λειτουργία του .

**Προς τι λοιπόν η αναστολή λειτουργίας από τη στιγμή που εργάζεται ο ίδιος καρδιολόγος**;

Από τα παραπάνω καθίσταται σαφές πως

**1. Με την κατάργηση της θέσης του Αν. Διοικητή και**

**2**. **Με την αναστολή λειτουργίας του Βηματοδοτικού Κέντρου στο Νοσοκομείο μας** , ότι και τα δύο αυτά γεγονότα είναι υποβολιμαία από συγκεκριμένους κύκλους, που επιδιώκουν την περαιτέρω **συρρίκνωση του «Αγ. Ανδρέα**».

**Με την αναστολή λειτουργίας του Βηματοδοτικού Κέντρου** μπαίνουν προσκόμματα στην παροχή Υπηρεσιών Υγείας με αποτέλεσμα να ταλαιπωρούνται περισσότερο οι ασθενείς, να μακραίνουν οι λίστες αναμονής και να τίθεται σε κίνδυνο η υγεία τους.

**Απαιτούμε :**

* **Nα επαναλειτουργήσει το Βηματοδοτικό Κέντρο**
* **Tην τάχιστη επαναπιστοποίηση του , όπως ισχύει από το 2012**
* **Το ξεπέρασμα της γραφειοκρατικής αγκύλωσης του Υπουργείου Υγείας με την αλλαγή της σύμβασης του καρδιολόγου**
* **Να προκηρυχθούν το ταχύτερο δυνατόν μόνιμες θέσεις καρδιολόγων.**

Αναμένουμε για τις δικές σας ενέργειες άμεσα διότι πρόκειται για μείζον ζήτημα διασφάλισης της Δημόσιας Υγείας.

